Държавен вестник, бр. 92, 2025 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  92
(2) Държавен фонд „Земеделие“ може да 
признае очевидна грешка само когато същата 
може да бъде непосредствено установена при 
проверка на информацията, съдържаща се в 
предоставени със заявлението за подпомагане 
или плащане документи.
(3) Извън случаите по ал. 1 и 2 заявленията 
за подпомагане или плащане могат да бъдат 
изменени или да бъдат изцяло или частично 
оттеглени от бенефициента при условията 
на чл. 7 от Регламент за изпълнение (ЕС) 
2022/1173 и Наредба № 4 от 2023 г.
(4) Когато в съответствие с ал. 3 канди­
датите за подпомагане по интервенцията 
оттеглят площ от земеделски парцел, поемат 
риска за спазването на задълженията си по 
изпълняваните ангажименти и последици­
те от неспазването на получените точки 
при извършване на оценката и подбора по 
чл. 11 и намалението им под посочените по 
чл. 12, т. 3.
Чл. 10. (1) Земеделските стопани предос­
тавят чрез системата за електронни услуги 
(СЕУ) на ДФЗ информацията и копие на 
изискуемите документи по интервенцията и 
изисканата допълнителна информация.
(2) В случай че е предоставен документ 
по ал. 1 на името на упълномощено лице, 
кандидатът за подпомагане предоставя копие 
на нотариално заверено пълномощно.
Чл. 11. (1) Държавен фонд „Земеделие“ при 
подаване на заявлението за подпомагане из­
вежда чрез ИСАК индикативна първоначална 
информация за броя точки на това заявление 
по всеки критерий съгласно приложение № 1.
(2) Държавен фонд „Земеделие“ извършва 
изчисления на общия размер на заявената 
финансова помощ по подадените заявления 
за подпомагане въз основа на размера на 
площите на заявените земеделски парцели по 
интервенцията. Изчисленията по изречение 
първо се извършват в срок до 10 дни след 
края на срока за подаване на заявления за 
подпомагане.
(3) Когато общият размер на заявената 
финансова помощ по ал. 2 надвишава годиш­
ния бюджет на интервенцията, определен в 
Стратегическия план и посочен в заповедта 
по чл. 4, ДФЗ извършва окончателна оценка 
на заявленията за подпомагане по крите­
риите за подбор съгласно приложение № 1, 
в низходящ ред на изчисления брой точки.
(4) Когато в резултат на окончателната 
оценка по ал. 3 заявления за подпомагане 
получат еднакъв общ брой точки и със същи­те 
се надвишава с повече от 20 на сто годишния 
бюджет по интервенцията, за тези заявления 
се извършва допълнително класиране в низ­
ходящ ред в следната поредност:
1. съобразно получения брой точки в пос­
ледователност по пореден номер на критерий 
за подбор съгласно приложение № 1;
2. ако при прилагане на т. 1 се получат 
равен брой точки по съответния критерий 
за подбор, заявленията за подпомагане се 
класират съобразно получения брой точки 
по следващия критерий съгласно приложе­
ние № 1. 
(5) Държавен фонд „Земеделие“ извършва 
подбор на заявления за подпомагане по реда 
на ал. 2 – 4 въз основа на оценка на критери­
ите. Заявления за подпомагане, получили над 
или равен на минималния брой точки, могат 
да бъдат одобрени за участие при спазване 
на чл. 67, ал. 4 от ЗПЗП и при съобразяване 
на годишния бюджет, определен в Стратеги­
ческия план и посочен в заповедта по чл. 4.
Чл. 12. Държавен фонд „Земеделие“ в 
съответствие с чл. 28, ал. 1 от ЗПЗП изпра­
ща съобщение в СЕУ до всеки земеделски 
стопанин, подал заявление за подпомагане 
по интервенцията, което включва:
1. изчисления общ брой точки след при­
лагане на критериите за подбор съгласно 
приложение № 1;
2. получения брой точки по всеки крите­
рий за подбор, посочен в приложение № 1;
3. брой точки на заявленията за подпома­
гане, за финансирането на които е необходим 
бюджет, който не надвишава с повече от 20 
на сто годишния бюджет, както е предвидено 
в чл. 67, ал. 4 от ЗПЗП.
Чл. 13. Държавен фонд „Земеделие“ про­
дължава производството по разглеждане на 
заявления за подпомагане, за финансиране­
то на които е необходим бюджет, който не 
надвишава с повече от 20 на сто годишния 
бюджет, определен в Стратегическия план и 
посочен в заповедта по чл. 4.
Чл. 14. Държавен фонд „Земеделие“ от­
хвърля заявления за подпомагане:
1. за финансирането на които не е наличен 
годишен бюджет, след оценката по чл. 11, 
ал. 3 и подбора по чл. 11, ал. 5; или
2. които са с еднакъв брой точки след 
оценката по чл. 11, ал. 4, с които се надхвърля 
с 20 на сто разполагаемия годишен бюджет 
по интервенцията.
Раздел III
Заявления за плащане и заявления за доб­
роволен отказ
Чл. 15. (1) По интервенцията се поемат 
и изпълняват доброволни многогодишни 
ангажименти от три последователни години 
върху площите, включени в заявлението за 
подпомагане и одобрени за участие. Периодът 
по изречение първо започва да тече от нача­
лото на годината на подаване на заявлението 
за подпомагане.